पप्पू यादव

राजेश रंजन (जन्म 24 दिसंबर 1969), जिन्हें 'पप्पू यादव' के नाम से जाना जाता है, एक राजनीतिज्ञ हैं। उन्होंने 1991,1996,1999,2004 और 2014 में बिहार के कई निर्वाचन क्षेत्रों से निर्दलीय, सपा, लोक जनता पार्टी, राजद  उम्मीदवार के रूप में लोकसभा (भारत की संसद का निचला सदन) का चुनाव जीता। पप्पू यादव 2015 में 'सर्वश्रेष्ठ प्रदर्शन करने वाले' सांसदों में से एक बने वर्तमान में श्री पप्पू यादव जन अधिकार पार्टी (लोकतांत्रिक) के राष्ट्रीय अध्यक्ष हैं। वे एक भारतीय (बिहारी) राजनीतिज्ञ तथा भारत की सोलहवीं लोकसभा के सांसद थे पप्पू यादव ने 2014 के आम चुनावों में शरद यादव को हराया था। उनकी पत्नी रंजीत रंजन सुपौल से सांसद थीं, लेकिन 2019 के आम चुनाव में जद(यू) से हार गईं, और वो अब एक कांग्रेस नेत्री हैं। उनके बेटे सार्थक रंजन एक क्रिकेटर हैं और दिल्ली टीम के लिए खेलते हैं। 2015 के बिहार चुनावों में उन्होंने अपनी जन अधिकार पार्टी बनाई और 40 सीटों पर चुनाव लड़ा। हालांकि, पार्टी कोई प्रभाव डालने में विफल रही और मुश्किल से 2 प्रतिशत वोट हासिल कर सकी। महामारी और प्राकृतिक आपदाओं के दौरान अपने धर्मार्थ कार्यों के लिए जाना जाता है। पप्पू यादव बिहार के बाहुबली नेता होने के साथ ही गरीबों के मसीहा के रूप में भी जाने जाते हैं।

राजनीतिक विवाद
पूर्व सांसद पप्पू यादव ने 7 मई को ट्विटर के जरिये एक वीडियो पोस्ट जारी कर सारण के सांसद राजीव प्रताप रूडी पर कोरोना महामारी के दरमियान अपनी सरकारी निधि से ख़रीदे गए एम्बुलेंस का दुरूपयोग करने का आरोप लगाया था। इस विवाद की चर्चा बिहार ही नहीं वल्कि पुरे देश में जोड़ पकड़ी हुई हैं।

सन्दर्भ

बाहरी कड़ियाँ 

१६वीं लोक सभा के सदस्य
जीवित लोग
बिहार के सांसद
राष्ट्रीय जनता दल के सांसद